**Wikipedia på engelsk** er den engelskspråklige utgaven av Internett-leksikonet Wikipedia. Den ble grunnlagt den 15. januar 2001, og nådde to millioner artikler innen september 2007. Den var den første utgaven av Wikipedia, og er den største med mer en dobbelt så mange artikler som den nest største, nemlig Tysk Wikipedia. I 2007 bestod omtrent en fjerdedel av hele Wikipedia av artikler i den engelske utgaven, en andel som har sunket jevnt siden 2003 på grunn sterk vekst i andre språks Wikipediaer, jfr Liste over Wikipediaer.

Pionerredigering
----------------

Den engelske Wikipedia var altså den første utgaven av Wikipedia som ble etablert. Den har vært pioner i forhold til funksjonalitet, grafisk utforming og retningslinjer for bruk. Disse er senere blitt adoptert av andre Wikipedia-utgaver. Men den har også hentet elementer fra andre utgaver, spesielt Tysk Wikipedia. Dette gjelder blant annet «fremhevede artikler», retningslinjer for nøytralitet, navigasjonsmaler, sortering av korte «stubb»-artikler inn i subkategorier, å løse redigeringskonflikter med fredsmekling og høringer, og ukens dugnad.

Mange av de mest aktive støttespillerne i Wikimedia Foundation, og utviklere av MediaWiki-programvaren som driver Wikipedia, er også brukere på Wikipedia på engelsk.

Kontroverser
------------

Blant kontroversene som har vært på den engelske Wikipedia er debatten om hvilken type engelsk språk som burde stå høyest, med de to største kandidatene amerikansk engelsk og britisk engelsk. Det har vært en lignende debatt på kinesisk Wikipedia, der det ble valgt en annen løsning. Mange forslag har blitt lagt frem av brukerne, fra å standardisere på en enkelt form for engelsk til å dele opp det engelske Wikipedia-prosjektet. En av stilretningslinjene slår fast at «Wikipedia på engelsk har ingen generelle preferanser innenfor den store variasjonen av språket» og «Artikler om et emne som har sterke bånd til et spesifikt engelsktalende land, bruker den lokale varianten av engelsk» En artikkel burde bruke konsekvent staving og grammatikk innad i artikkelen. For eksempel bør en ikke bruke *center* og *centre* i samme artikkel. Veiledningen slår også fast at en artikkel som er etablert (basert på de tidligste redigeringer) i en viss variant/dialekt av engelsk, skal fortsatt redigeres i den samme.

Brukere
-------

Bidragsytere til Wikipedia på engelsk fordelt etter land
Wikipedia på engelsk nådde 4 000 000 registrerte brukerkontoer den 1. april 2007, litt over et år etter at den nådde milepælen på 1 000 000 registrerte brukere sent i februar 2006. Antallet individuelle personer som er aktive brukere (enten registrert eller anonymt) på Wikipedia i en gitt måned er mye mindre enn hva disse tallene skulle tilsi. 

Den engelske Wikipedia fått mange brukere med andre morsmål enn engelsk. Det skyldes at den engelske Wikipedia er den største Wikipedia-utgaven, både i antall artikler og i omfanget av hver artikkel. Og selvsagt fordi engelsk-kunnskaper er svært utbredt. Det er utviklet mange fruktbare samarbeidskonstellasjoner på tvers av språk. Noen brukere legger til innhold på Wikipedia på engelsk som personer med engelsk som morsmål fikser på i etterkant.

Referanser
----------

1. ↑  Rego, Anjali (13. september 2007). «Wikipedia når to millioner artikler». *Tech2*. Arkivert fra originalen 27. april 2008. Besøkt 23. september 2007.
2. ↑  Wikimedia Meta-Wiki (30. januar 2007). «Liste over Wikipediaer». Besøkt 30. januar 2007.
3. ↑  «Wikipedia:Featured articles». *Wikipedia* **(engelsk)**. 11. juli 2020. Besøkt 11. juli 2020.
4. ↑  «Wikipedia:Neutral point of view». *Wikipedia* **(engelsk)**. 16. juni 2020. Besøkt 11. juli 2020.
5. ↑  «Help:Template - Meta». *meta.wikimedia.org*. Besøkt 11. juli 2020.
6. ↑  «Wikipedia:WikiProject Stub sorting». *Wikipedia* **(engelsk)**. 10. februar 2020. Besøkt 11. juli 2020.
7. ↑  «Wikipedia:Dispute resolution». *Wikipedia* **(engelsk)**. 25. juni 2020. Besøkt 11. juli 2020.
8. ↑  «Wikipedia:Article Collaboration and Improvement Drive». *Wikipedia* **(engelsk)**. 10. mai 2020. Besøkt 11. juli 2020.
9. ↑  «Wikipedia:Manual of Style/Spelling». *Wikipedia* **(engelsk)**. 23. juni 2020. Besøkt 11. juli 2020.
10. ↑  «Wikipedia:Manual of Style». *Wikipedia* **(engelsk)**. 10. juli 2020. Besøkt 11. juli 2020.
11. ↑  m:Edits by project and country of origin
12. ↑  «Wikipedia:Wikipedia Signpost/2007-04-02/News and notes». *Wikipedia* **(engelsk)**. 25. desember 2018. Besøkt 11. juli 2020.
13. ↑  «Wikipedia:Wikipedia Signpost/2006-02-27/News and notes». *Wikipedia* **(engelsk)**. 26. juni 2015. Besøkt 11. juli 2020.

Eksterne lenker
---------------

Wikipedia på **Engelsk**

* (en) Offisielt nettsted Rediger på Wikidata

* (en) Mate-URL Rediger på Wikidata

* (en) Mate-URL Rediger på Wikidata

* (en) English Wikipedia – kategori av bilder, video eller lyd på Commons Rediger på Wikidata
* (en) Wikimedia Foundation